«Ватаным Татарстан»

Өченче балага җир кайчан биреләчәк?

**Безнең 3 балабыз бар. Россия Президенты Дмитрий Медведев 3 балалы гаиләләргә җир бүлеп бирү турындагы законга кул куйды. Әлеге җир кишәрлекләре безнең республикада кайчан бирелә башлар икән. Бу уңайдан эшләр башланганмы?**

***Дамир.***

***Лаеш районы.***

Әлеге сорауга ачыклык кертү өчен Җир һәм мөлкәт мөнәсә­бәтләре министрлыгына мөрә­җәгать иттек. Министрлыкның матбугат үзәгеннән алынган мәгълүматлардан күренгәнчә, бу уңайдан республикада эш башланган. Д.Медведевның күрсәт­мәсен тормышка ашыру өчен башта республиканың Җир кодексына үзгәрешләр кертергә кирәк. Моны истә тотып, күп балалы гаиләләргә йорт салу яки бакча тоту өчен җир бүлеп бирү өчен закон проекты эшләнгән иде. Әлеге закон проекты җаваплы минис­трлыкларга юлланып, соңыннан Дәүләт Советында каралган. Законда язылганча, өч һәм аннан да күп балигъ булмаган балалы гаиләләрнең бушлай җир кишәрлеге алу мөмкинлеге бар. Закон депутатлар тарафыннан кабул ителеп, Президент кул куйганнан соң, күп балалы гаиләләргә җир кишәрлекләре бүлеп бирү башланачак.